C:\Users\hp pc\Documents\ΣΥΛΛΟΓΟΣ ΛΕΥΚΙΑΝΩΝ\ΣΗΜΑ_ΘΥΡΕΟΣ_ΛΟΓΟΤΥΠΟ_Fotor.tiff Λεύκες, 13-8-2017

ΔΕΛΤΙΟ ΤΥΠΟΥ

Το βράδυ του Σαββάτου 12 Αυγούστου 2017 πραγματοποιήθηκε στο Αίθριο Θέατρο Λευκών με απόλυτη επιτυχία η συναυλία «Στις Λεύκες... άρχισαν τα όργανα!» με ρεμπέτικα και παραδοσιακά τραγούδια που διοργάνωσε ο Προοδευτικός Σύλλογος Λευκιανών Πάρου της Αθήνας με τη συνδρομή της Περιφέρειας Νοτίου Αιγαίου.

Της συναυλίας προηγήθηκαν τα αποκαλυπτήρια της μαρμάρινης πλάκας του θεάτρου παρουσία των τοπικών αρχών και δόθηκε η ευκαιρία σύντομης παρουσίασης του ημερολογίου του Συλλόγου για το 2018.

Οι εξαιρετικοί καλλιτέχνες κράτησαν παρέα στους πολυάριθμους θεατές της εκδήλωσης και με τα τραγούδια τους ξεσήκωσαν τον κόσμο που δεν έχασε ευκαιρία να χορέψει και να τραγουδήσει με την ψυχή του.

Ευχαριστούμε τους συντελεστές της εκδήλωσης και, οπωσδήποτε, τους συμπατριώτες και τους φίλους που μας τίμησαν με την παρουσία τους.

Και του χρόνου!

Προοδευτικός Σύλλογος Λευκιανών Πάρου της Αθήνας